b'\n_START_ARTICLE_\nTrinil\n_START_PARAGRAPH_\nTrinil je ime paleoantropolo\xc5\xa1kega najdi\xc5\xa1\xc4\x8da, ki se nahaja na bregu reke Bengawan Solo na vzhodnem delu indonezijskega otoka Java. Na tem najdi\xc5\xa1\xc4\x8du je leta 1891 nizozemski anatom Eug\xc3\xa8ne Dubois odkril prve fosilne ostanke Homo erectusa, kasneje poimenovnega javanski \xc4\x8dlovek. V bli\xc5\xbeini tega najdi\xc5\xa1\xc4\x8da so kasneje na\xc5\xa1li tudi ostanke izumrle podvrste tigra, ki so ga poimenovali trinilski tiger.'